OBČINA TRZIN

Občinski svet

Številka: 24-9/2004

Datum: 13.12.2004

Občinski svet Občine Trzin je na podlagi 21. člena Zakona o lokalni samoupravi (Ur.l. RS, št. 72/93, 57/94, 14/95, 26/97, 70/97, 10/98, 74/98, 70/2000 in 51/2002), Zakona o urejanju prostora (Ur.l. RS, št. 110/02, 8/03) in 9., 10. In 18. člena Statuta Občine Trzin (Ur.v. Občine Trzin, št. 2/99, 4/2000 in 5/2003) na 24. redni seji 13. decembra 2004 sprejel

SKLEP

1. Občinski svet Občine Trzin je seznanjen s pričetkom postopka priprave Strategije prostorskega razvoja Občine Trzin in soglaša s predlogi župana:

- o zaokrožitvi poselitvene meje naselja Trzin z načelno predpostavko, da vse območje, ki je bilo z dolgoročnim planom določeno kot poselitveno območje, tudi ostane poselitveno območje, razen območja T 13 (Onger);

- o preselitvi kmetij iz urbanega dela naselja na obrobje poselitvenega območja v skladu s predlogi pobudnikov;

- o nujnosti umestitve obvoznice vzhodno od starega dela naselja Trzin.

2. V zvezi z umestitvijo obvoznice v prostor občinski svet nalaga županu, da v predlog vključi varianto št. 3 (potek obvoznice po obstoječi poljski poti) z možnostjo prilagoditve na načrtovani avtocestni priključek Študa.

3. V zvezi s predlogi o možnosti širitve poselitvenega območja med OIC in Mlakami Občinski svet nalaga županu, da v predlog vključi varianto št. 1 (poselitev ostane znotraj obstoječe meje in pas ob naselju do meje območja Natura 2000 postane gozd s posebnim namenom v okviru gozdnih površin).

Ta sklep se objavi v Uradnem vestniku Občine Trzin in začne veljati z dnem objave.

Župan

Tone Peršak

POSLANO:

Ur.vestnik Občine Trzin, št. 11/2004,

arhiv, tu

OBČINA TRZIN

vika

2004-12-20